|  |  |  |
| --- | --- | --- |
| Bosna i HercegovinaBRČKO DISTRIKTBOSNE I HERCEGOVINE Vlada Brčko distrikta BiH  Odjeljenje/Odjel za evropske/europske integracije i međunarodnu saradnju/suradnju |  | Босна и Херцеговина БРЧКО ДИСТРИКТ  БОСНЕ И ХЕРЦЕГОВИНЕ Влада Брчко дистрикта БиХ **Oдjељење за европске интеграције и међународну сарадњу** |
| Bulevar mira 1, 76100 Brčko distrikt Bosne i Hercegovine; Telefon: 049/490-024, 490-021, 490-023, 490-022, faks: 049/490-025 | | |
| Булевар мира 1, 76 100 Брчко дистрикт Босне и Херцеговине; Телефон: 049 490-024, 490-021, 490-023, 490-022, фaкс: 049 490-025 | | |

|  |  |
| --- | --- |
| **Broj predmeta:** | **13-002022/21** |
|  |  |
| **Broj akta:** | **18-1188SD-012/22** |
|  |  |
| Datum, | 29. 10. 2021. godine |
| Mjesto, | Brčko |

**Javni poziv**

**JAVNI POZIV ZA FINANSIRANJE ODNOSNO SUFINANSIRANJE PROGRAMA ODNOSNO PROJEKATA OD JAVNOG INTERESA**

Odjeljenje za evropske integracije i međunarodnu saradnju, saglasno odredbama člana 59. Zakona o budžetu Brčko distrikta BiH, te Odluci o usvajanju Programa utroška sredstva, broj: 13-002023/22 od 1. 6. 2022. godine, objavljuje Javni poziv za prijavu programa odnosno projekta od javnog interesa koji će biti su/finansirani iz budžetske linije budžeta Brčko distrikta BiH za 2022. godinu.

**Cilj finansiranja:**

* Cilj javnog poziva je finansiranje i sufinansiranje programa odnosno projekata od javnog interesa, promovisanje evropskih integracija, u skladu sa planom i programom rada Odjeljenja za evropske integracije i međunarodnu saradnju.

**Finansijski okvir:**

* Ukupna vrijednost sredstava koja će biti dodijeljena za finansiranje odnosno sufinansiranje programa odnosno projekata od javnog interesa utvrđena Budžetom Brčko distrikta BiH za 2021. godinu, na organizacionom kodu 31030001, ekonomski kod 614300 – Tekuće donacije neprofitnim organizacijama i iznosi **40.000,00 KM.**
* Minimalni iznos sredstava po programu odnosno projektu će iznositi **3.000,00 KM** (tri hiljade konvertibilnih maraka), a maksimalni iznos po programu odnosno projektu **7.000,00 KM** (sedam hiljada konvertibilnih maraka).
* Maksimalni iznos za pokriće administrativnih troškova (sredstva rezervi za neplanirane situacije u svrhu realizacije projekta i programa) je 7% od ukupnog iznosa dobijenih sredstava.

**Vrijeme trajanja projekta:**

Svi prijedlozi programa odnosno projekata koji budu odobreni po ovom javnom pozivu moraju biti realizovani najkasnije do 1. 3. 2023. godine.

**Kriteriji za učestvovanje na javnom pozivu:**

Opći kriteriji:

* 1. procjena usklađenosti ciljeva programa odnosno projekta od javnog interesa sa ciljevima i prioritetnim područjima te strateškim i drugim planskim dokumentima razvoja Distrikta i planovima Odjeljenja, kako su opisani u javnom pozivu,
  2. kvalitet i sadržaj prijavljenog programa odnosno projekta od javnog interesa,
  3. kvalitet dosadašnjeg rada, uspjesi i iskustva, te direktna saradnja sa Odjeljenjem,
  4. neposredna društvena korist za zajednicu,
  5. finansijska i druga sposobnost za provođenje programa odnosno projekta od javnog interesa te realan odnos troškova i očekivanih rezultata aktivnosti programa odnosno projekta od javnog interesa,
  6. održivost rezultata programa odnosno projekta.

Posebni kriteriji:

1. dosadašnje iskustvo u provođenju programa i projekata od javnog interesa finansiranih iz istog ili drugih izvora,
2. organizovanost i broj članova udruženja, odnosno ekvivalentni kapaciteti prijavljenog lica, odnosno broj lica koja bi učestvovala u realizaciji programa odnosno projekta,
3. angažman djece, mladih, žena, lica sa invaliditetom u realizaciji programa odnosno projekta od javnog interesa.

**Zabrana učešća na javnom pozivu:**

* + Pravo učešća na javnom pozivu nemaju prijavljena lica propisana članom 63. stav (1) Zakona o budžetu Brčko distrikta BiH.
  + Na javnom pozivu ne mogu učestvovati lica koja nisu opravdala sredstva dobijena u 2021. godini u skladu sa Zakonom o izvršenju budžeta Brčko distrikta BiH za 2021. godinu.
  + Odjeljenje može izvršiti dodatne provjere na osnovu člana 63. stav (2) Zakona o budžetu Brčko distrikta BiH.

**Kalendar:**

Datum objave na internet stranici Vlade: 15. 8. 2022. godine

Rok za podnošenje prijave:

* + 15 dana od dana objave na internet stranici Vlade.

Planirani datum objave odluke o finansiranju na internet stranici Vlade:

* + Najkasnije 15. 8. 2022. godine Planirani datum zaključenja ugovora:
  + Najkasnije 29. 8. 2022. godine.

**Obavezna dokumentacija uz prijavu:**

1. prijava na javni poziv (ANEKS II),
2. prijedlog programa i projekta od javnog interesa (ANEKS III),
3. potpisan i ovjeren budžet programa i projekta od javnog interesa (ANEKS IV),
4. logička matrica (ANEKS V),
5. izjava o partnerstvu sa drugim organizacijama i licima, ukoliko više pravnih i fizičkih lica učestvuje zajedno u podnošenju prijave (ANEKS VI),
6. potpisana izjavа o nepostojanju okolnosti koje zabranjuju učešće pravnog ili fizičkog lica na javnom pozivu,
7. izvod iz registra pravnih ili fizičkih lica nosilaca ili partnera nosilaca predloženog programa odnosno projekta od javnog interesa koji nije stariji od tri mjeseca,
8. potpisana izjava prijavljenog lica da nije dobilo sredstva za finansiranje odnosno sufinansiranje programa odnosno projekta od drugog budžetskog korisnika,
9. dokaz o izmirenim poreznim obavezama ili sporazum zaključen sa Poreznom upravom o odgodi plaćanja neizmirenih poreznih obaveza pravnog i fizičkog lica.
   * Ukoliko prijavu podnosi fizičko lice, dužno je dostaviti kopiju identifikacijskog dokumenta.
   * Nepotpune, nepravovremene i prijave podnesene od strane neovlaštenog lica neće biti uzete u razmatranje i bit će odbačene zaključkom.

**Način bodovanja prijava:**

* + Komisija boduje podnesene prijedloge programa odnosno projekte prema općim i posebnim kriterijima i to bodovanjem pojedinačnog kriterija od jedan do najviše deset bodova.
  + Ukupni broj bodova za ocjenu prijavljenog programa odnosno projekta iznosit će deset x ukupni broj općih i posebnih kriterija, kako općih tako i posebnih.
  + Finansiranje odnosno sufinansiranje programa odnosno projekta nije odobreno ako prijavljeni program odnosno projekat u postupku bodovanja ne ostvari minimalno 70% (sedamdeset posto) maksimalnog broja bodova prema kriterijima za ocjenu.
  + Članovi Komisije pojedinačno i nezavisno jedan od drugog vrše bodovanje svakog pojedinačnog kriterija programa odnosno projekta nakon čega se dati bodovi sabiraju i njihova vrijednost je ocjena pojedinačnog kriterija.
  + Zbir pojedinačnih kriterija svih članova Komisije čini konačnu ocjenu predloženog programa odnosno projekta.
  + Na osnovu ocjene programa odnosno projekta, Komisija utvrđuje prijedlog rang-liste, te istu zajedno s prijedlogom visine sredstava po pojedinačnom pozitivno ocijenjenom programu odnosno projektu dostavlja na odlučivanje šefu Odjeljenja.

**Postupak zaključenja ugovora:**

**-** Odjeljenje zaključuje Ugovor o finansiranju odnosno sufinansiranju sa prijavljenim licem kojem je odobren program odnosno projekat od javnog interesa.

* Ugovor naročito sadrži:

1. podatke o ugovornim stranama,
2. naziv programa odnosno projekta od javnog interesa za čije provođenje su odobrena sredstva,
3. visinu odobrenih sredstava, način i rokovi isplate,
4. odredbu o prihvatljivim i neprihvatljivim troškovima,
5. vrijeme trajanja ugovora odnosno rok za realizaciju programa odnosno projekta od javnog interesa,
6. obaveze nosioca projekta u vezi s pravovremenim izvještavanjem Odjeljenja o planiranim aktivnostima na programu i projektu od javnog interesa,
7. način praćenja aktivnosti na projektu,
8. način raskida ugovora,
9. procenat prenamjene sredstava namijenjenih za realizaciju programa i projekta predviđenog ugovorom,
10. način rješavanja sporova.
    * Ugovorom se mogu urediti i druga pitanja od značaja za regulisanje međusobnih odnosa ugovornih strana.
    * Ugovor i sva plaćanja povezana s njim ne mogu se prenositi na treću stranu bez prethodno pisane saglasnosti Odjeljenja.

**Odredbe o prihvatljivim i neprihvatljivim troškovima:**

* + Prihvatljivi troškovi su troškovi koje je imao korisnik finansiranja, a koji ispunjavaju sve sljedeće kriterije:

1. nastali su za vrijeme perioda provođenja programa odnosno projekta u skladu s ugovorom,
2. moraju biti navedeni u ukupnom predviđenom budžetu programa odnosno projekta od javnog interesa,
3. nužni su za provođenje programa odnosno projekta od javnog interesa koji je predmetom dodjele finansijskih sredstava,
4. mogu biti identifikovani i provjereni i koji su računovodstveno evidentirani kod korisnika finansiranja prema važećim propisima,
5. trebaju biti umjereni, opravdani i usaglašeni sa zahtjevima racionalnog finansijskog upravljanja, naročito u odnosu na štedljivost i efikasnost.
   * Troškovi navedeni u budžetu programa odnosno projekta od javnog interesa moraju se zasnovati na realnoj cijeni i/ili procjeni. Budžet programa odnosno projekta od javnog interesa mora biti planiran ekonomično i efikasno, tj. navedeni troškovi moraju biti neophodni za provođenje programa odnosno projekta od javnog interesa.
   * Direktni troškovi su oni troškovi koji su u direktnoj vezi s provođenjem i ostvarenjem ciljeva programa odnosno projekta od javnog interesa, odnosno direktno povezani s pojedinačnom aktivnosti projekta i kada se veza s tom pojedinačnom aktivnošću može pokazati.
   * U indirektno prihvatljive troškove ubrajaju se oni troškovi koji nastaju u okviru projekta, ali nisu u direktnoj vezi s ostvarenjem jednog ili više ciljeva projekta, odnosno nisu direktno povezani ili se ne mogu povezati s pojedinačnom aktivnošću projekta. Takvi troškovi uključuju i troškove za koje je teško utvrditi tačan iznos koji se može pripisati određenoj aktivnosti odnosno troškove kod kojih je iznos moguće procijeniti samo izračunom po posebnoj metodologiji. Uz navedeno indirektni troškovi čine: troškovi usluga računovodstva, troškovi usluga čišćenja, troškovi telefona, vode, električne energije, najma uredskog prostora u dijelu koji se koristi za upravljanje projektom, troškovi poštarine, uredski materijal i slično. Indirektni troškovi izračunavaju se primjenom fiksne stope do 15% prihvatljivih direktnih troškova.

**Neprihvatljivi troškovi:**

* + Neprihvatljivi troškovi su troškovi:

1. dugovi i stavke za pokrivanje gubitaka, dugova, kazni i slično,
2. dospjele kamate,
3. stavke koje se već finansiraju iz javnih izvora,
4. kupovina zemljišta ili građevina, osim kada je to nužno za direktno provođenje programa odnosno projekta,
5. gubici na kursnim razlikama,
6. zajmovi trećim stranama,
7. pokloni,
8. kupovina automobila, kombija, autobusa, aviona, brodova (osim ako je to nužno za direktno provođenje programa, odnosno projekta),
9. lično životno osiguranje,
10. ostale isplate koje nisu predviđene relevantnim zakonskim propisima.

**Dostavljanje prijave:**

Prijava sa potrebnom dokumentacijom dostavlja se u zatvorenoj koverti sa naznakom: „Prijava na javni poziv Odjeljenja za evropske integracije i međunarodnu saradnju“. Prijavu predati u zgradi Vlade Brčko distrikta BiH, prizemlje, šalter broj 6 ili putem pošte na adresu: Odjeljenje za evropske integracije i međunarodnu saradnju, Bulevar mira br. 1, Brčko distrikt BiH.

**Kontakt informacije:**

Odjeljenje za evropske integracije i međunarodnu saradnju

Broj telefona:

049/490 – 024

049/490 – 021

E-mail adresa: [živan.savić@bdcentral.net](mailto:živan.savić@bdcentral.net)

**Šef Odjeljenja za evropske integracije**

**i međunarodnu saradnju**

**DOSTAVITI:** Miroslav Geljić 1. Medijima,

2. Za oglasnu ploču Vlade Brčko distrikta BiH,

3.Sektoru za informisanje – web uredniku,

4. Evidenciji,

5. A/a.